# &kappname; kasutamine esimest korda

## &kappname; käivitamine esimest korda

Kui &kappname; on täielikult käivitunud, on näha kaks akent. Pealmine aken nimetusega 'Päeva vihje' näitab mõnda arvukatest olulistest või tulusatest tarkuseteradest rakenduse kohta. Päeva nõuanne Päeva nõuanne

Soovitatav on need nõuanded kiiresti läbi lugeda, klõpsates akna allservas olevatele nuppudele Eelmine ja Järgmine.

Kui oled nõuanded läbi lugenud, võib akna sulgeda. See avatakse uuesti kõigil &kappname; käivitamistel. Kui sa seda ei soovi, eemalda märge vastavast kastikesest päeva nõuande aknas.

Nõuandeid võib alati lugeda, kui valida &kappname; menüüs Abi käsk Päeva nõuande näitamine.

Kõigi nõuannete taga seisab meie korduma kippuvate küsimuste (FAQ) loend, mis pakub üksikasjalikumat abi. Selle leiab nii projekti veebilehelt kui ka siitsamast käsiraamatust.

Päeva nõuande dialoogi sulgemiseks klõpsa nupule Sulge.

## Peaaken

Peaaken Peaaken

&kappname; peaaken koosneb neljast põhiosast.

- A. Menüüriba

- B. Tööriistariba

- C. Vaatevalija

- D. Vaade

Menüü ja tööriistaribad pakuvad ligipääsu &kappname; võimalustele ning lubavad luua faile ja seadistada, kuidas &kappname; töötab.

Vaatevalija koosneb vähemalt 11 ikoonist peaakna vasakul serval sõltuvalt sellest, milline tarkvara on süsteemi paigaldatud. Mitmesugused pluginad lisavad sinna ikoone aina juurde. Ikoonile klõpsates laaditakse paremal asuv vaateaken vastava finantsandmete vaatega. Iga vaade annab sinu rahalisest olukorrast ainulaadse ülevaate ning lubab näidatavat teavet ka muuta.

Vaatevalija sisaldab järgmisi ikoone

- Koduvaade Kodu: seadistatav ülevaade sinu rahalisest hetkeolukorrast (või sissejuhatav lehekülg, kui ühtegi andmefaili pole avatud).

- Rahaasutuste vaade Rahaasutused: kõik sinu rahaasutused ja kontod hierarhiliselt.

- Kontode vaade Kontod: kõik sinu kontod hierarhiliselt.

- Ajaplaanide vaade Ajaplaanid: kõik sinu korduvad arved ja laekumised.

- Kategooriate vaade Kategooriad: erilised kontod, mis võimaldavad omavahel seotud tehinguid rühmitada.

- Siltide vaade Sildid: erilised kontod, mis võimaldavad samamoodi kategooriatega rühmitada omavahel seotud tehinguid.

- Maksesaajate vaade Maksesaajad: kõik maksesaajad, keda &kappname; kasutab.

- Pearaamatute vaate Pearaamatud: sinu konto tehingud.

- Investeeringute vaade Investeeringud: sinu investeerimisportfelli kokkuvõte.

- Aruannete vaade Aruanded: valimik kasulikke aruandeid, mis võimaldavad teistmoodi vaadata oma finantsandmeid.

- Eelarvete vaade Eelarved: sinu eelarved.

- Ennustuste vaade Ennustused: siin näeb oma kontode ja kategooriate ennustusi.

- Tööde vaade Tööd: seda kasutab internetipanganduse moodul tagasiside andmiseks töös olevatest protsessidest. Selle vaate tagab KBankingi plugin, mis ei pruugi olla süsteemi paigaldatud.

## Uue faili loomine

&kappname; hoiab kõiki andmeid sinu rahaasjade kohta failis. Nagu öeldi juba osas Isiklike kontode määratlemine, võib sul kontokogumeid olla mitu, kuid kõigi nende andmeid hoitakse eraldi failis ning &kappname; saab avada ainult ühe faili korraga. Täpsemalt kõneleb &kappname; andmefailidest peatükk Failivormingud.

Uue faili loomiseks vali kas menüükäsk Fail Uus või tööriistariba ikoon Uus.

&kappname; avab uue faili seadistamise nõustaja, mis juhendab sind uue faili loomise käigus.

Isiklike andmete lehekülg Isiklike andmete lehekülg

Et ühegi välja täitmine pole kohustuslik, võid kasutada &kappname; ka mingit teavet sisestamata. Kõik siia sisestatu on mõeldud ainult sinu faili isikupärastamiseks. Tulevikus võidakse seda kasutada mõningates aruannetes ja internetipanganduses. Kui &kappname; nõuab oma tulevases versioonis mis tahes personaalseid andmeid ega leia neid, siis palutakse sul vajalikud andmed sisestada.

Palun kirjuta oma nimi ja aadress või jäta ka kirjutamata ning klõpsa Edasi.

Kui sul peaks olema enda aadress salvestatud KDE aadressiraamatusse, on võimalik kasutada nuppu Laadi aadressiraamatust ning importida sel moel kogu vajalik teave &kappname;sse.

&kappname; toetab paljusid vääringuid. Oma baasvääringu määramiseks (see on vääring, mida kasutad iga päev ja mille põhjal koostatakse aruanded), vali sobiv kirje allolevast nimekirjast ning klõpsa Edasi. Vaikimisi teeb &kappname; valiku sinu keele- ja riigiseadistuste põhjal.

Baasvääringu valimise lehekülg Baasvääringu valimise lehekülg

Järgmisel leheküljel saab luua esialgse konto. Tüüpilise &kappname; kasutaja puhul on selleks arvelduskonto.

Arvelduskonto loomise lehekülg Arvelduskonto loomise lehekülg

Kirjuta konto nimi ja vajaduse korral number, mille rahaasutus on kontole andnud. Kirjuta konto avamise kuupäev ja algsaldo. Kui näiteks soovid, et &kappname; haldaks kõiki sinu rahaasju alates 1. jaanuarist 2008, siis sisesta konto algsaldo sel kuupäeval. Arvu võib leida näiteks paberkujul pangakonto väljavõttest. Samuti sisesta rahaasutuse nimi ja USA pankade korral ka nõndanimetatud 'routing number' (kuid pane tähele, et see teave ei ole kohustuslik ja on nõutav ainult internetipanganduse huvides).

Kui sa ei soovi algse konto määramist, siis eemalda kastikesest märge.

Kui oled valmis, klõpsa Edasi.

Kontomalli valimise lehekülg Kontomalli valimise lehekülg

Vali sobiv riik ja kontomall(id),. Mitu malli, isegi mitmest riigist saab valida, kui kasutada koos hiire vasaku nupuga klahve &Ctrl; ja &Shift;. Loodavat kontohierarhiat näeb nõustaja eelvaatluse osas. Kui sa ei leia endale sobivat malli, jäta mall üldse valimata.

Kui oled malli(d) valinud, klõpsa Edasi.

Järgmisel lehel on võimalik paika panna kasutaja eelistused. Kui oled sellega valmis, klõpsa Edasi.

Eelistuste lehekülg Eelistuste lehekülg

Nõustaja viimasel leheküljel saab valida faili nime, millesse sinu finantsandmed salvestatakse. Algne failinimi konstrueeritakse sinu kodukataloogi ja kasutajanime põhjal. Kui selline fail on juba olemas, näidatakse hoiatust, mis ärgitab valima nime, mida veel ei ole.

Failinime valimise lehekülg Failinime valimise lehekülg

Nüüd oledki sisestanud kogu faili loomiseks vajaliku teabe. Klõpsa Lõpeta ning &kappname; loob faili ja avab selle.

## Kontode loomine

Konto saab luua kahel viisil, mida mõlemat allpool kirjeldatakse:

Menüü abil

- Konto loomiseks vali menüükäsk Konto Uus konto.

Kontovaate abil

- Konto loomiseks kontovaate abil klõpsa vaatevalijas kontode ikoonile , tee seejärel paremal vaates varade ikoonil paremklõps ja vali Uus konto. Varade all on kõik kontod, millel on vara. Varadest ja muudest kontotüüpidest tuleb käsiraamatus üksikasjalikumalt juttu edaspidi.

Pane tähele, et &kappname; kasutab kontekstimenüüsid väga sageli. Kui oled jäänud jänni, kuidas midagi teha, võid proovida paremklõpsu kohas, kus sinu meelest võiks midagi olla.

Uue konto loomine ükspuha kumba meetodiga avab uue konto nõustaja. See juhendab sind samm-sammult konto loomisel, kogudes igal sammul vajalikku teavet. Lehekülgede vahel liikumiseks kasuta nuppe Tagasi ja Edasi.

Jätkamiseks loo konto ükspuha kumba kirjeldatud meetodiga. Üksikasjaliku kirjelduse kontode loomisest leiab osas Kontod.

Nüüd, kus sul on &kappname; üks või rohkemgi kontot, näidatakse Kodus ka sinu kontode kokkuvõtet. Tehinguid saab luua käsitsi pearaamatute vaates või panna automaatselt paika ajaplaanide vaates.

## Ajaplaanid

Mõnikord ka korduvtehinguks nimetatud ajaplaan kujutab endast tehingut, mis kordub üks või enam korda teatava aja järel. Tüüpiline näide on palgatšekk, mille saad igal kuul või nädalas. Selle asemel et sisestada tehingu üksikasju iga kord, kui sulle töötasu makstakse, võid lasta &kappname;l paika panna ajaplaani, mis sisestab ise tehingu iga kord, kui saad töötasu.

Ajaplaanide haldamiseks klõpsa vaatevalijas ajaplaanide ikoonile .

## Kategooriad

Kategooriate haldamiseks klõpsa vaatevalijas kategooriate ikoonile .

Üksikasjaliku ülevaate sellest teemast annab osa Kategooriad.

## Sildid

Siltide haldamiseks klõpsa vaatevalijas siltide ikoonile .

Üksikasjaliku ülevaate sellest teemast annab osa Sildid.

## Maksesaajad

Maksesaajate nimekirja haldamiseks klõpsa vaatevalijas maksesaajate ikoonile .

Üksikasjaliku ülevaate sellest teemast annab osa Maksesaajad.

## Quicken Interchange Formati (QIF) import

Kui kasutad juba mõnda rahaasjade haldurit, võib &kappname; importida konto tehingud, kui need on vormingus Quicken Interchange Format (QIF). Enamik finantsrakendusi suudab oma andmeid sellesse vormingusse eksportida. Sellest, kuidas eri rakendused andmeid QIF-vormingusse ekspordivad, käesolevas käsiraamatus juttu ei tule.

Üksikasjaliku ülevaate sellest teemast annab osa QIF-i import.

## Tehingute otsimine

&kappname; pakub äärmiselt kasulikku ja võimsat tehingute otsimise võimalust oma otsingudialoogi kujul.

Otsingudialoogi saab avada kas tööriistariba otsinguikooniga või menüüst Redigeerimine käsuga Otsi tehingut.

Üksikasjaliku ülevaate sellest teemast annab osa Otsing.

## Kooskõlastamine

Ühel hetkel tekib usutavasti vajadus kooskõlastada sisestatud tehingud nende tehingutega, mis on kirjas väljavõttel, olgu see siis pangakonto, krediitkaardi, laenu või mingi muu väljavõte. Kooskõlastamine tähendabki sisestatud andmete võrdlemist väljavõttel olevatega. Kui nende vahel leitakse ebakõlasid, oled kas sina või isik, kes väljavõtte koostas, mingi vea teinud.

Konto kooskõlastamiseks vali kõigepealt konto kas kontode või pearaamatute vaatest. Seejärel klõpsa tööriistaribal ikoonile Kooskõlasta või vali menüüst Konto käsk Kooskõlasta.

Üksikasjaliku ülevaate sellest teemast annab osa Kooskõlastamine.

## Varundamine

Kui oled juba loonud mõned kontod ja sisestanud tehinguid, oleks hea mõte teha varukoopia. Et &kappname; kasutatav fail standardne UNIX-i fail, võib selle lihtsalt kopeerida mõnda teise asukohta või siis kasutada &kappname; pakutavat dialoogi. Dialoogi kasutamist tasub eelistada, sest kui &kappname; peaks kunagi hakkama kasutama mõnda muud failivormingut, näiteks SQL, on juba palju keerulisem faili käsitsi kopeerida.

Oma faili varundamiseks &kappname; dialoogi abil vali menüüst Fail käsk Varunda ning sisesta kataloog, kuhu soovid faili kopeerida lasta. Kui see kataloog tuleb eelnevalt ühendada ja sul on selleks piisavalt õigusi, märgi ära kastike Kataloog ühendatakse enne varundamise alustamist ning klõpsa seejärel OK.

Fail kopeeritakse määratud kataloogi parajasti kehtiva kuupäevaga, mis lisatakse otse failinimele, nii et hiljem on hõlpus näha kuupäeva, mil fail varundati.

## &kappname; käivitamine

Enamasti käivitatakse &kappname; ikoonile klõpsates või aknahalduri käivitusmenüüst vastavat kirjet valides. Sellisel juhul avab &kappname; vaikimisi viimati avatud faili. Kuid mõnel juhul võib sul olla soov või vajadus käivitada &kappname; käsurealt.

Põhjaliku ülevaate kõigist saadaolevatest käsurea võtmetest annab &kappname; manuaalilehekülg. Kuid me kirjeldame siin siiski kaht erijuhtumit.

## `kmymoney -n`

Võti -n annab &kappname;le korralduse mitte avada viimati avatud faili. See võib olla kasulik, kui rakendust kipub käivitamisel krahh tabama.

## `kmymoney <faili asukoht>`

&kappname;le käsureal failinime etteandmine sunnib rakendust avama viimati avatud faili asemel hoopis etteantud faili. Siin võib kasutada iga sobiva &kappname; faili nime (neid kirjeldatakse failivormingutest kõnelevas osas). Lisaks võib sel moel importida GnuCashi faile.

## &kappname; kolimine teise arvutisse

### Andmete kolimine

Kui oled saanud uue arvuti, on oma andmete liigutamine õige lihtne. Õigupoolest ongi kõik, mida vaja, lihtsalt kopeerida &kappname; andmefail. Selle nime näeb &kappname; töötamise ajal tiitliribal ja tavaliselt on selle laiendiks .kmy. Kui käivitad rakenduse uues arvutis esimest korda, tuleb sul sellele ette öelda, kuhu oled andmefaili paigutanud. Seda saab teha kas käsureal või menüükäsuga Fail Ava.... Andmeid saab liigutada isegi &Windows;, &MacOS;i ja &Linux; süsteemide vahel.

Kui oled oma andmefaili krüptinud, pead kontrollima, et vajalik tarkvara ja võtmed oleksid ka uues arvutis kättesaadavad.

Kui andmed on SQL-i andmebaasis, siis tutvu oma andmebaasi-tarkvara dokumentatsiooniga, kus on kindlasti kirjas, kuidas andmeid üle kolida.

Pane tähele, et siinkohal eeldatakse, et kasutad uues arvutis &kappname; sama versiooni nagu vanaski. Uuema versiooni kasutamine peaks samuti turvaline valik olema, kuid alati tasub meeles pidada, et uuendamisega võib kaasneda probleeme. Üldiselt peaks aga niisuguste võimalike probleemide kohta infot leidma juba väljalaskemärkmetest.

### Seadistuste kolimine

Kui kolid uude masinasse ainult andmefaili, nagu eespool kirjeldatud, töötab &kappname; igati korralikult, kuid kaotad kõik seadistused, mida olid vanas masinas vaikimisi seadistuste asemele määranud. Nende säilitamiseks tuleb kopeerida ka seadistusfail. Selle nimi on kmymoneyrc. See fail asub samas kataloogis teiste &kde; rakenduste seadistusfailidega. &Linux; süsteemides on selleks tavaliselt $KDEHOME/share/config, kus $KDEHOME on tavaliselt sinu kodukataloogis paiknev kataloog .kde4.

#### Pluginaseadistuste kolimine

Kui oled tööle pannud mõne &kappname; plugina, näiteks CSV importija või eksportija, võib olla samas kataloogis ka sellele seadistusfail, näiteks csvimporterrc või csvexporterrc. Need tuleb samuti kopeerida uude arvutisse.

Nagu põhiandmefaili korral, eeldatakse ka siin pluginate versioonide samasust mõlemas arvutis. Uuendamine tavaliselt ohtu ei kujuta, aga kui plugina funktsionaalsus peaks olema tunduvalt muutunud, on soovitatav vana seadistusfaili väga hoolikalt testida kontrollimaks, et plugin töötab ikka nii nagu vaja.

Need juhised puudutavad ainult &kappname; andmete ja seadistuste kolimist. Lisaks võib aga olla muidki olulisi elemente, mida salvestab &kde;, mitte &kappname;, näiteks turvalaekasse salvestatud paroolid. Selliste &kde; komponentide kolimine väljub käesoleva käsiraamatu piirest, kuigi võib öelda, et sageli on niisugused failid salvestatud $KDEHOME kataloogi.

## Ühenduse võtmine arendajatega ja vigadest teatamine

### Ühenduse võtmine arendajatega

&kappname; puudutavate üldiste küsimuste või kommentaaride tarbeks on olemas kasutajate postiloend &userlist;. Lisaks võib arendajate ühendust võtta nende spetsiaalse postiloendi &devlist; kaudu.

Me tunneme suurt huvi sinu kogemuste vastu &kappname; kasutamisel.

### Vigadest teatamine

Vigadest teatamiseks kasuta palun &kappname; pakutavat liidest, valides menüükäsu Abi Saada vearaport ja pannes kirja kogu nõutava teabe. Aga kui see peaks mingil põhjusel raskusi valmistama, võib veast (või ka soovist) teada anda otse &kde; vigade andmebaasi veebilehel. Seal tuleks veateated teha toote kmymoney4 kohta. kmymoney2 oli spetsiaalselt mõeldud rakenduse 1.0.x versioonide tarbeks ja et neid versioone enam ei toetata, ei saa ka nende kohta vigu enam teatada.

Igatahes loe enne veateate tegemist palun hoolikalt läbi allpool antud juhised. Nende järgimisel on märksa usutavam, et arendajad suudavad kiiresti probleemi üles leida, ilma et peaksid sinu käest lisateavet pärima.

#### Kvaliteetse veateate kirjutamine

Me innustame kasutajaid kulutama pisut rohkem aega, et kirjutada tõeliselt kvaliteetseid veateateid. See vähendab mõlemal pool edasist tarbetut ajakulu ning väldib olukorda, kus nii veateate tegija kui ka arendaja, kes vea parandamisega tegeleb, peavad vahetama veel õige mitmeid kirju, kuni vea tegelik olemus lõpuks selgub.

Eli Goldberg on kirja pannud klassikaliseks kujunenud veateate kirjutamise juhised, mida võib ingliskeelsena lugeda aadressil http://issues.apache.org/bugwritinghelp.html. Üldiselt on igati kasuks neid järgida:

#### Anna teada oma süsteemi info

Menüükäsu Abi Saada vearaport kasutamisel täidetakse see osa automaatselt, aga kui eelistad kasutada muid võimalusi, siis tuleks teatesse lisada mõnedki olulised asjad. Me tahame teada, millist operatsioonisüsteemi sa kasutad (&Linux;, &MacOS; või &Windows;), milline on sinu &kde; ja &kappname; versioon ning kas &MacOS;i või &Windows; versioon või &Linux; distributsiooni nimi ja versioon ning kerneli versioon.

#### Krahhide tagasijälituse lisamine

Tagasijälitus on sageli kõige olulisem teave, mida on vaja krahhidega seotud probleemi lahendamiseks.

#### Kordamise võimalus

Anna meile kindlasti teada, kas suudad probleemi taas esile kutsuda. Meil on tähtis teada, kas viga esines ainult korra ja sa ei ole seda rohkem näinud või juhtub see alati või ainult mõnikord.

#### Konkreetsete sammude kirjeldamine

Halb veateade on selline: Sisestasin tehingu ja &kappname; tabas krahh. Palju parem veateade on selline: Tehingudialoogi kasutades sisestasin uue tehingu oma krediitkaardi kontole. Valisin ülekannete kaardi, sisestasin koguse, siis valisin laekumiste kaardi ja uuesti ülekannete kaardi. Kui olin valinud ülekannete kaardi, tabas &kappname; krahh. Suudan seda viga iga kord korrata.

#### Teatamine, mis oleks sinu arvates pidanud juhtuma

Mõnel juhul on asi niigi selge, aga salakavalamate vigade korral võib esineda veateateid, mille põhjal pole sugugi selge, mis oleks pidanud veast teataja arvates teisiti olema või mida ta ootas. Seepärast on alati kasulik teada anda, mis oleks sinu arvates pidanud juhtuma, aga ei juhtunud.

#### Võimalusel rakenduse käivitamine silumisrežiimis

Kui kompileerida versioon võtmega --enable-debug=full, saab kindlasti ka parima võimaliku tagasijälituse. Kui sind tabab krahh, käivita &kappname; uuesti gdb seese ja korda krahhi. Kui krahh juhtub, kirjuta tagasijälituse loomiseks bt.

Niimoodi rakenduse töölepanek on pisut keerulisem, mistõttu me ei eeldagi, et kõik kasutajad seda teeksid. Aga kui oled tõsiselt huvitatud, et &kappname; töötaks võimalikult stabiilselt, on see ometi parim viis, mida saab ületada ainult sellega, kui asud ise koodi uurima, leiad sealt veakoha ja saadad meile selle parandamiseks paiga.