# Sildid

Sildivaates näeb üksikasjalikku teavet kõigi siltide kohta, mida oled tehingutele omistanud. Vaade jaguneb kaheks põhiosaks: sildiloend ja üksikasjade ala.

## Sildiloend

Sildiloend paikneb vaate vasakus servas. Sildid on sorditud tähestiku järgi.

### Sildi lisamine

Sildi lisamiseks klõpsa ikoonile või tee suvalisel sildil paremklõps ja vali Uus silt. See loob uue sildi nimega Uus silt. Tee sildil paremklõps ja vali Muuda sildi nime ning sisesta uue sildi nimi.

### Sildi nime muutmine

Sildi nime muutmiseks klõpsa sildi nimel ja seejärel ikoonil Muuda sildi nime (see asub lisamise ja eemaldamise ikooni vahel) või tee selle nimel paremklõps ja vali Muuda sildi nime. Nimi muutub seejärel redigeeritavaks. Nime muutmine mõjutab sildi nime kõigis tehingutes, kus see esineb.

### Sildi kustutamine

Sildi kustutamiseks klõpsa kustutamise ikoonil või tee sildi nimel paremklõps ja vali Kustuta silt. Kui sildil on tehinguid, ilmub dialoog, mis lubab need omistada mõnele muule sildile.

Et sildid ilmusid alles &kappname; versioonis 4.7, ei suuda veel ükski andmete importimise meetod importida silte. Me siiski mõistame, et see on väga tähtis omadus, ning seepärast on tulevastes väljalasetes kavas võimaldada neid ka importida.

## Sildiga tehingud ja siltide üksikasjad

Tehingute nägemiseks või konkreetse sildiga seotud teabe nägemiseks ja muutmiseks vali loendist silt ning seejärel vaate paremal poolel vajalik kaart. Sildi üksikasjade kaart Sildi üksikasjad

### Sildiga tehingud

Tehingute nägemiseks, mis on seotud valitud sildiga, vali kaart Tehingud. See loend sarnaneb maksesaaja tehingute loendiga. Kui teha tehingul topeltklõps, satud selle tehingu ja konto, milles tehing on sildistatud, pearaamatuvaatesse.

### Sildi üksikasjad

Konkreetse sildiga seotud teabe nägemiseks ja muutmiseks vali kaart Üksikasjad.

- Siin saab valida värvi, millega tõstetakse esile tehingud, millele käesolev silt on omistatud. Värviribale klõpsates ilmub värvi valimise dialoog.

- Sildiga seotud märkuste muutmiseks muuda neid otse tekstikastis.

- Kastikese Suletud märkimisel ei muudeta ühtegi juba sildiga seotud tehingut, kuid see väldib sildi omistamist muudele tehingutele.

Kui oled muutustega valmis, ära unusta klõpsamast nupule Uuenda, kuigi selle vajadust tuletatakse meelde ka siis, kui hakkad dialoogist lahkuma ilma andmeid uuendamata.